Ես չեմ կարողանում տեղից շարժվել... Այնպիսի զգացողություն է ինձ համակել, որ մարմինս սերտաճում է պատին... Պատի սառնությունը թափանցում է ոսկորներս... Իսկ ինչ-որ տեղ թմբուկ են նվագում... Ծանր հարվածները գնալով լսվում են մոտից, իսկ ես չեմ կարողանում փախչել միալար թմբկահարումից... Հիմա լսվում է բանջոյի ձայնը, հիմա՝ մանդոլինի, հիմա՝ բաս կիթառի, հիմա՝ երգեհոնի... Հիմա էլ ձայնակցում են ստեղնաշարային ու հարվածային մյուս բոլոր գործիքները՝ խանգարելով միմյանց, չլսելով միմյանց, ձգտելով հնչել մեկը մյուսից բարձր... Հնչյունները հարվածում են թմբկաթաղանթս, ծեծում ուղեղս... Ձայնային քաոսը հանկարծ կորցնում է թափը, հետո նոր ուժ առնելով՝ նորից գրոհում է...